Jan Szarek

Jan Szarek (født 13. februar 1936 i Bielsko i Polen, død 8. oktober 2020 i Cieszyn) var en polsk luthersk biskop for den evangelisk-augsburgske kirke i Polen. Han var også leder av Det polske økumeniske råd fra 1993 til 2001. Han hadde et æresdoktorat fra Det kristne teologiske akademi i Warszawa.

Liv og virke

Bakgrunn
Jan Szarek ble født i Bielsko og oppdradd i den lutherske tro. Fra 1956 til 1960 studerte han teologi ved Det kristne teologiske akademi i Warszawa, og der forsvarte han sin tese «Tomasz Muenzers liv og virke, og hans holdning til Martin Luthers reformasjon».

Prest
He van ble presteviet av biskop Andrzej Wantuła den 25. september 1960 i Frelserens kirke i Bielsko-Biała.

Etter ordinasjonen var Szarek kapellan ved menigheten i Nawiady fra 1960 til 1962. Fra 1962 til 1970 ledet han den lutherske menighet i Giżycko, og senere var han fra 1970 til 1975 biskoppelig vikar i Bielsko-Biała, der han i 1975 ble valgt til den andre sogneprest. I 1979 fikk han vervet som consignor av bispedømmet Cieszyn.

Biskop
I desember 1980 ble han valgt til biskop av Cieszyn. Han grunnla den første protestantiske bokhandel, «Logos», i Cieszyn og bidro til etableringen av forlaget Augustana, som åpnet i 1992.

Den 6. januar 1991 valgte Kirkesynoden ham kirkens overordnede biskop. Den 3. mai 1991 ble han konsekrert i Treenighetskirken i Warszawa til biskop av den evangelsk-augsburgske kirke i Polen av sin forgjenger biskop Janusz Narzyński.

I 1993 ble Szarek valgt til  president for Det polske økumeniske råd for en femårsperiode. I 1996 ble han gjenvalgt. Han møtte pave Johannes Paul II tre ganger: In Warszawa i 1991, i Wrocław i 1997 og i  Drohiczyn i 1999.

Som representant for kirken i Polen deltok han på Det lutherske verdensforbunds og Kirkenes Verdensråds generalforsamlinger. Han var livet gjennom assosiert med den såkalte sosiale bevegelse innen polsk protestantisme, etter Karol Kulisz' eksempel.

I mars 2000 valgte Synoden ham til første president av polsk Diakonia. Han innehadde vervet til 2005, da han ble avløst av biskop Ryszard Bogusz.

I 2001 mottok han æresdoktorat fra Det kristne teologiske akademii Warszawa.

Biskop Jan Szarek var gift med Aniela, en økonom som var avdelingssjef i Den polske nasjonalbank. Aniela skrev artikler i Evangelisk Herold og i Evangelisk kalender. Paet fikk to barn, sønnen Piotr og datteren  Ewa. Piotr ble luthersk prest, som faren.  Aniela døde 5. januar 2019.

Jan Szarek døde av COVID-19 i Cieczyn den 8. oktober 2020; han ble 84 år gamel.

Litteratur
 Jan Gross: [http://ekumenizm.wiara.pl/files/old/ekumenizm.wiara.pl/zalaczniki/2009/01/06/1204020370/1231253453.pdf Sukcesja apostolska biskupów ewangelickich]
 Tadeusz J. Zieliński: Protestantyzm ewangelikalny. Studium specyfiki religijnej, Warszawa 2013, s. 342.

Referanser

Polske biskoper
Lutherske biskoper
Personer fra Bielsko-Biała
Dødsfall relatert til covid-19 i Polen
Protestantiske religiøse ledere ofre for covidpandemien